แมวดำ

**แมวดำ** เป็นแมวบ้านที่มีขนสีดำ อาจเป็นสายพันธุ์เฉพาะหรือเป็นแมวบ้านทั่วไปที่ไม่มีสายพันธุ์เฉพาะหรือเป็นพันธุ์ผสม แมวดำส่วนใหญ่มีม่านตาสีทองเนื่องจากมีปริมาณเม็ดสีเมลานินสูง แมวดำเป็นหัวข้อในเรื่องปรัมปรา ตำนาน และความเชื่อโชคลาง ถูกมักเชื่อมโยงให้มีความเกี่ยวข้องกับแม่มด และโชคดีหรือโชคร้ายในคติชนยุโรป

สมาคมคนรักแมว (Cat Fanciers' Association; CFA) รับรองสายพันธุ์แมว 22 สายพันธ์ที่มีขนสีดำล้วน แมวสายพันธุ์บอมเบย์เป็นแมวที่มีขนสีดำล้วน

## ขน

## ความเชื่อมโยงทางประวัติศาสตร์
### ในฐานะลางดีในบริเตนและไอร์แลนด์

ความเชื่อโชคลางเกี่ยวกับแมวดำมีความแตกต่างกันไปในแต่ละวัฒนธรรม แมวถูกเชื่อมโยงในเชิงบวกในกลุ่มชนชาติเคลต์และอังกฤษ ซึ่งถือกันว่าการที่แมวดำเดินผ่านหน้าเป็นโชคดี เมื่อ ค.ศ. 2014 ราชสมาคมเพื่อการป้องกันการทารุณกรรมสัตว์ (Royal Society for the Prevention of Cruelty to Animals; RSPCA) ซึ่งเป็นองค์กรเพื่อสวัสดิภาพของสัตว์ระบุว่า "ในคติชนของสหราชอาณาจักร แมวดำเป็นสัญลักษณ์ของโชคดี" คติชนสกอตแลนด์เชื่อว่าการที่แมวดำมายังบ้านใหม่บ่งบอกถึงความเจริญรุ่งเรือง ส่วนคติชนของชาวเวลส์ระบุว่าแมวดำนำสุขภาพดีมาให้:

ชาวเกลมีความเชื่อเกี่ยวกับแมวดำที่จรจัดและบางครั้งเป็นอันคราย ในเรื่องปรัมปราสกอตแลนด์ ภูตซึ่งเรียกว่าแคตซิท (Cat sìth) มีรูปร่างเป็นแมวดำที่มีจุดขาวบนหน้าอก

### ความเชื่อโชคลาง, คติชน, ผู้นำโชคดีหรือโชคร้าย

แมวดำมักเป็นสัญลักษณ์ของฮาโลวีนหรือเวทมนตร์คาถา

ในปัจจุบัน ชาวตะวันตกจำนวนมากรวมถึงนักบวชในศาสนาคริสต์มีแมวดำเป็นสัตว์เลี้ยง และแทบไม่มีใครเชื่อเรื่องโชคลางเกี่ยวกับแมวดำอีก

กะลาสีเรือที่พิจารณาหา "แมวประจำเรือ" (ship's cat) มักต้องการแมวสีดำเพราะเชื่อว่านำโชคดีมาให้ บางครั้งภรรยาของชาวประมงก็เลี้ยงแมวดำไว้ที่บ้านด้วย ด้วยความหวังว่าแมวดำจะสามารถใช้ฤทธิ์อำนาจในการปกป้องสามีในทะเล

ในเรื่องปรัมปราชิโลเอทางตอนใต้ของประเทศชิลี แมวดำเป็นองค์ประกอบสำคัญที่จำเป็นในการล่าสมบัติเพื่อตามหาสมบัติแห่งการ์บุนโกล

ในประเทศญี่ปุ่น แมวดำถือเป็นสัญลักษณ์ของโชคดีและมีความเกี่ยวข้องกับแมวกวักหรือมาเนกิเนโกะ (招き猫) วัฒนธรรมสก็อตแลนด์เชื่อมโยงแมวดำกับความเจริญรุ่งเรืองและเทพีบริกิด (Brigid) ในประเทศลัตเวีย แมวดำในไร่นาหมายถึงความเจริญรุ่งเรืองและการเก็บเกี่ยวได้ผลดี ในประเทศอิตาลี แมวดำมีความหมายถึงโชคดีที่กำลังจะมาถึง ในประเทศเยอรมนี การที่แมวดำเดินจากด้านซ้ายไปด้านขวาถือเป็นความโชคดี ในประเทศไทย แมวดำถือเป็นแมวมงคลที่นำความเจริญรุ่งเรืองมาสู่เจ้าของ ในตำราแมวซึ่งเป็นสมุดข่อยเกี่ยวกับแมวในสมัยอยุธยามีการบันทึกเกี่ยวกับแมวดำที่มีมากถึง 9 สายพันธุ์

ในช่วงต้น ๆ ของโทรทัศน์ในสหรัฐอเมริกา สถานีวิทยุหลายแห่งที่ตั้งคลื่นบนความถี่สูงมาก (VHF) ช่อง 13 ใช้แมวดำเป็นตัวนำโชคเพื่อล้อเลียนกับการที่ตั้งคลื่นบนเลขช่อง "อัปมงคล"

### ลัทธิสหการนิยมแบบอนาธิปไตย

### โครงการกระสวยอวกาศ

## แมวดำที่มีชื่อเสียง

## อัตราการรับเลี้ยงและวันแมวดำ
มีความเชื่อโดยทั่วไปว่าแมวดำมีโอกาสน้อยที่สุดที่จะถูกรับเลี้ยงจากศูนย์พักพิงสัตว์ เรื่องนี้ยังคงเป็นที่ถกเถียงอย่างกว้างขวางและการศึกษาต่าง ๆ มีผลการศึกษาที่ขัดแย้งกัน

ศูนย์พักพิงสัตว์บางแห่งงดหรือจำกัดการให้รับเลี้ยงแมวดำในช่วงเทศกาลฮาโลวีน เนื่องจากกลัวว่าแมวเหล่านี้จะถูกทรมาน หรือถูกใช้เป็น "เครื่องประดับมีชีวิต" ในช่วงเทศกาลแล้วจะถูกทอดทิ้งในภายหลัง ถึงกระนั้น ก็ยังไม่มีใครในประวัติศาสตร์การทำงานด้านมนุษยธรรมที่บันทึกถึงความสัมพันธ์ใด ๆ ระหว่างการรับเลี้ยงแมวดำกับการที่แมวถูกฆ่าหรือถูกทำร้าย เมื่อมีรายงานเรื่องแมวถูกฆ่าเช่นนี้ หลักฐานทางนิติวิทยาศาสตร์บ่งชี้ว่ามีสาเหตุที่เป็นไปได้มาจากสัตว์นักล่าตามธรรมชาติ เช่น หมาป่าไคโยตี, อินทรี หรือนกล่าเหยื่อ การจำกัดหรือการงดการให้รับเลี้ยงแมวดำในช่วงเทศกาลฮาโลวีนยังทำให้แมวทุกสีส่วนใหญ่มีความเสี่ยงที่จะตายในศูนย์พักพิงสัตว์เนื่องจากความแออัด

วันที่ 27 ตุลาคมถูกกำหนดให้เป็น "วันแมวดำ" (Black Cat Day) โดยสันนิบาตพิทักษ์แมว (Cats Protection) ในสหราชอาณาจักร เพื่อเฉลิมฉลองให้กับคุณความดีของแมวดำและส่งเสริมให้ผู้คนรับเลี้ยงแมวดำที่ไม่เป็นที่ต้องการ ข้อมูลตัวเลขของสันนิบาตพิทักษ์แมวบ่งชี้ว่าหาบ้านใหม่ให้แมวดำยากกว่าแมวสีอื่น ๆ เมื่อ ค.ศ. 2014 ราชสมาคมเพื่อการป้องกันการทารุณกรรมสัตว์รายงานว่าร้อยละ 70 ของแมวที่ถูกทอดทิ้งและมาอยู่ในการดูแลของราชสมาคมเป็นแมวดำ กล่าวว่าแม้ว่าแมวดำเป็นสัญลักษณ์ของโชคดีในคติชนของสหราชอาณาจักร แต่เหตุผลหนึ่งที่ทำให้แมวดำในความดูแลของราชสมาคมมีสัดส่วนที่สูงนั่นคือแมวดำถ่ายรูปไม่สวย

ในสหรัฐอเมริกา วันที่ 17 สิงหาคมเป็น "วันยกย่องแมวดำ" (Black Cat Appreciation Day) ตั้งขึ้นโดยเวย์น เอช. มอร์ริส (Wayne H. Morris) เพื่อเป็นเกียรติแก่จูน (June) น้องสาวผู้ล่วงลับซึ่งมีแมวดำชื่อซินแบด (Sinbad) โดยเลือกเป็นวันที่ 17 สิงหาคมเพื่อรำลึกถึงการจากไปของจูน

## ดูเพิ่ม

* เสือดำ

## อ้างอิง

หมวดหมู่:ประเภทขนแมว
หมวดหมู่:แมวในวัฒนธรรมประชานิยม
หมวดหมู่:ภูตรับใช้